કોંગ્રેસ વિધાનસભા પક્ષની મંગળવારે ગાંધીનગરમાં યોજાયેલી બેઠકમાં ભરતસિંહ સોલંકી તથા અર્જુન મોઢવાડિયાએ મક્કમતાથી સરકારની નિષ્ફળતાઓ વિધાનગૃહમાં રજૂ કરી લોકોના અવાજનો પડઘો પાડવા ધારાસભ્યોને શિખામણ આપી હતી, એ વખતે, સૂત્રોના કહેવા પ્રમાણે પક્ષના જ કેટલાક ફૂટેલા ધારાસભ્યો ભાજપના ત્રણ-ચાર મંત્રીઓને પક્ષની રણનીતિ વિશે અગાઉથી માહિતી આપતા હોવાની તથા આવા ધારાસભ્યો સામે પગલાંની રજૂઆતો કોંગ્રેસના જ ધારાસભ્યો તરફથી કરવામાં આવી હતી.